Slovenska kronika, 8.5.2009


Naslov: O predlogu za referendum niso glasovali

Napoved za  voditelja:

Včeraj so se na osmi izredni seji sestali svetniki krškega občinskega sveta, da bi ponovno razpravljali o predlogu Državnega prostorskega načrta za lokacijo odlagališča nizko in srednje radioaktivnih odpadkov, za katero je občina Krško ponudila prostor v neposredni bližini jedrske elektrarne v Vrbini. Kljub temu, da je že kazalo, da bodo občinski svetniki ponovno govorili o isti temi in ponavljali svoje argumente za in proti, je ob koncu večurne seje presenetila svetniška skupina LDS, ki je nepričakovano predlagala sprejem šestih sklepov, med njimi tudi tega, da se o tem razpiše referendum.

T- Iz Krškega: GORAN ROVAN /
X- Snemalec: Jože Grajžl /

Občinski svetniki so šest predlogov svetniške skupine LDS zavrnili, saj so menili, da bi se o njih morali prej temeljito dogovoriti in uskladiti. In zakaj so se v LDS odločili, da predlagajo referendum?

T- VOJKO OMERZU /
X- občinski svetnik LDS /

Ocenjujemo, da so tehnični vidiki…

…da je objekt tudi družbeno sprejemljiv.

V LDS se sicer zavzemajo, da bi odobrili lokacijo za vse odpadke in ne zgolj za slovenski del. V Agenciji za radioaktivne odpadke pa se bojijo, da bo včerajšnja seja proces sprejemanja malce zavrla, so pa še vedno optimisti, da bodo našli sprejemljive rešitve.

T- VLADO KROŠELJ /
X- direktor Agencije za RAO /

Pokazal smo, da tehnični del projekta je …

…da lahko umestimo odlagališče NSRAO.

Župan je pred iztekom roka za podajanje mnenj nameraval ta mesec sklicati še eno sejo, kaj bo naredil zdaj, pa se še ni odločil.

T- FRANC BOGOVIČ /
X- župan občine Krško /

Dejstvo je, da nam rok za izdajo mnenja poteče 28. maja to leto…

…na kakšen način nadaljevat s tem postopkom.

V krški občini se z umeščanjem odlagališča v prostor ukvarjajo že nekaj let, saj vedo, da lokacije zanj drugje ne bo, pa tudi zato, da bi bili ti odpadki varneje shranjeni. Seveda pa zaradi tega pričakujejo tudi ustrezna nadomestila. Nekaj jih je država s protokoli že zagotovila, še vedno pa ni odločitve, da bodo krajani dobili tudi individualno rento, ki jo pričakujejo.

